EkBass/fiwiki-20250220-pages-articles huggingface dataset:
Payavan hauta

Payavan hauta oli antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Se on nykyisin esillä British Museumissa. Hauta on myöhemmältä klassiselta kaudelta noin ajalta 375–362 eaa. Se on saanut nimensä Payava-nimisestä henkilöstä, oletettavasti Ksanthoksen hallitsijasta, joka mainitaan sen piirtokirjoituksissa. Häntä ei kuitenkaan tunneta mistään muista lähteistä. Haudan muodossa on nähty intialaista vaikutusta. Persian valtakunta, jonka vallassa Lyykia oli haudan rakentamisaikaan, ulottui tuolloin idässä Intiaan saakka. Haudan löysi Charles Fellows, joka toi sen Lontooseen 1842–1843 monien muiden Ksanthoksen veistosten tavoin. Hautarakennelman korkeus oli alun perin noin 7,9 metriä. Haudassa on harjakatto, ja sen alaosaa kiertää reliefifriisi. Siinä on myös lyykiankielisiä piirtokirjoituksia. Pohjoissivun reliefi esittää miestä, joka seppelöi nuorta urheilijaa. Länsisivun reliefi esittää istuvaa persialaista, mahdollisesti satraappia. Eteläsivun reliefi esittää kahta aseistautunutta hahmoa, ja niiden yhteydessä on piirtokirjoitus, jossa esiintyy nimi Payava. Itäsivun reliefi esittää jalka- ja ratsuväen taistelua. Payava arvellaan ratsun selässä olevaksi mieheksi. Reliefin yhteydessä oleva piirtokirjoitus kertoo, että haudan rakensi Payava. Harjakatto on koristeltu leijonilla sekä metsästystä ja taistelua esittävillä reliefeillä. Harjakaton päät ja päätykolmioiden reliefit esittävät istuvia pareja sekä sfinksejä. == Lähteet == == Aiheesta muualla == Luokka:British Museumin kokoelmat Luokka:Haudat ja hautamuistomerkit Luokka:Ksanthoksen rakennukset ja rakennelmat
1545 Thernöe

1545 Thernöe on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tanskalaisen tähtitieteilijän Karl August Thernöen mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Thernoe. Thernöen likimääräinen läpimitta on 19 kilometriä. Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta. ==Lähteet== Luokka:Päävyöhykkeen asteroidit
Dhammachakra Pravartan Din

Dhammachakra Pravartan Din (marathiksi धम्मचक्र प्रवर्तन दिन), eli dharmapyörän hyväksymisen päivä, on Intiassa vietettävä buddhalainen juhlapäivä, jolloin muistetaan B. R. Ambedkarin kääntymistä buddhalaisuuteen ja navayana-suuntauksen perustamista. Sitä vietetään vuosittain 14. lokakuuta. Perinteisesti Dhammachakra Pravatan Diniä on vietetty Nagpurissa, jossa Ambedkar kääntyi. Kaupunkiin saapuu jopa miljoonia buddhalaista, mutta juhlaa voidaan viettää myös paikallisesti. Navayana-buddhalaisten lisäksi paikalla on myös muiden buddhalaisuuden suuntauksien edustajia: esimerkiksi vuonna 2019 juhlallisuuksiin osallistui munkkeja Thaimaasta ja Myanmarista. Vuonna 2020 juhla järjestettiin paljon pienemmässä mittakaavassa kuin aikaisemmin johtuen koronapandemiasta. Päivän seremoniat lähetettiin suorana netin kautta. == Lähteet == Luokka:Buddhalaiset juhlapäivät Luokka:B. R. Ambedkar
Ripsupillit

RipsupillitSuomen Lajitietokeskus: Ripsupillit – Turraea Viitattu 17.2.2021. (Turraea) on mahonkikasvien (Meliaceae) heimoon kuuluva kasvisuku. Sukuun kuuluu ainakin noin 50 lajia, joiden lisäksi sukuun on kuvattu yli 70 muutakin lajia, mutta niiden taksonominen asema on toistaiseksi epäselvä. == Lajeja == * Turraea fischeri * Turraea holstii – jasmiiniripsupilli * Turraea obovata * Turraea pubescens * Turraea robusta – roimaripsupilli * Turraea sericea * Turraea virens == Lähteet == == Aiheesta muualla == *iNaturalist: Ripsupillit (Turraea) *UniProt: Taxonomy – Turraea *Global Biodiversity Information Facility (GBIF): Turraea *Flora of China: Turraea Luokka:Mahonkikasvit
4655 Marjoriika

4655 Marjoriika on N. S. Tšernyhin vuonna 1978 löytämä asteroidi eli pikkuplaneetta. Se on nimetty tähtitieteilijä Karri Muinosen puolison, kirjastonhoitaja Marjo Riika Kuuselan (s. 1964) mukaan. Marjoriikan likimääräinen läpimitta on 8 kilometriä. Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
Kråkvik

Kråkvik on kylä Kemiönsaaren kunnassa. Kylä sijaitsee Dragsfjärdenin itärannalla Dragsfjärdissä. Kråkvik on muodostunut Kråkvikin maatilan ympärille Taalintehtaantien varrelle. Kylä sijaitsee Labbnäsin ja Dalenin kylien välissä Kråkviksträsketin ja Dragsfjärdenin välisellä maa-alueella. Kråkvik on mainittu ensimmäisen kerran vuonna 1540. Kylän kantatila on sijainnut samalla paikalla ainakin 1800-luvulta lähtien. Kantatilasta lohkottiin muutamia uusia tiloja 1930- ja 1940-luvuilla. Dragsfjärdenin rannalle on rakennettu kesämökkejä. ==Lähteet== Luokka:Dragsfjärdin kylät
Kalevala Township

Kalevala on township Carltonin piirikunnassa Minnesotan osavaltiossa Yhdysvalloissa. Sen arvioitu väkiluku oli 285 vuonna 2019. Kalevala Township sai nimensä alueelle tulleilta suomalaisilta siirtolaisilta, jotka nimesivät sen Kalevalan mukaan. Kalevala Township rajautuu pohjoisessa Eagle Townshipiin, idässä Skelton Townshipiin, etelässä Silver Townshipiin ja lännessä Automba Townshipiin. Yhdysvaltain vuoden 2010 väestönlaskennassa Kalevala Townshipin väkiluku oli 327. Vuoden 2000 väestönlaskennassa väkiluku oli 302, ja tuolloin väestöstä 89,1 prosenttia puhui äidinkielenään englantia ja 10,9 prosenttia suomea. == Lähteet == Luokka:Minnesotan kunnat
José Cura

José Cura (s. 5. joulukuuta 1962 Rosario) on argentiinalaissyntyinen oopperalaulaja (äänialaltaan tenori), kapellimestari, oopperaohjaaja ja valokuvaaja.Artist Profile: José Cura, A Tenor, Director, Photographer & Conductor OperaWireJosé Cura Oxford Reference Hän muutti vuonna 1991 Italiaan. Cura opiskeli varhain kitaransoittoa sekä sävellystä ja työskenteli kuoronjohtajana. Vuosina 1982–1985 hän suoritti opintoja Rosarion kansallisessa yliopistossa, jonka kuoron avustavana kuoronjohtajana hän myös toimi. Vuosina 1985–1991 hän opiskeli stipendillä Teatro Colónin musiikkikoulussa, ja tämän jälkeen hän jatkoi lauluvalmennusta Italiassa. Vuonna 1992 Cura teki oopperadebyyttinsä Veronassa Hans Werner Henzen oopperassa Pollicino. Yhdysvaltain-debyyttinsä hän teki Chicagossa vuonna 1994, ja Covent Gardenissa hän esiintyi ensimmäisen kerran vuonna 1995. Metropolitan-oopperassa Cura teki ensimmäisen esiintymisensä vuonna 1999. Cura sai ensipalkinnon Operalia-kilpailussa vuonna 1994. Hänet tunnetaan parhaiten nimiroolista Giuseppe Verdin oopperassa Otello. Hän tulkitsi roolin ensimmäisen kerran vuonna 1997 ja on sittemmin esiintynyt siinä eri puolilla maailmaa. Curan muihin tunnettuihin rooleihin kuuluvat Samson (Samson et Dalila) ja Canio (Pajatso). Oopperaohjaajana Cura debytoi vuonna 2007. Hänen ohjaamiaan oopperoita ovat olleet Otello, Samson et Dalila, Pajatso ja Cavalleria rusticana. Vuonna 2008 Cura julkaisi valokuvakirjan. Cura on kapellimestarina johtanut esimerkiksi Wienin filharmonikkoja ja Sinfonia Varsoviaa. Oopperoita, joiden esitykset hän on johtanut kapellimestarina, ovat olleet muiden muassa Cavalleria rusticana, Madama Butterfly, La rondine ja I vespri siciliani. Hänen johtamiinsa konserttiteoksiin ovat kuuluneet Pjotr Tšaikovskin viides ja Sergei Rahmaninovin toinen sinfonia.Cura, José - Conductor – Reviews Ascolta Artists == Lähteet == Luokka:Argentiinalaiset oopperalaulajat Luokka:Tenorit Luokka:Oopperaohjaajat Luokka:Argentiinalaiset kapellimestarit Luokka:Argentiinalaiset valokuvaajat Luokka:Kuoronjohtajat Luokka:Vuonna 1962 syntyneet Luokka:Elävät henkilöt
Dürr

Dürr on muun muassa seuraavien henkilöiden sukunimi: * Françoise Dürr (s. 1942), ranskalainen tennispelaaja * Johannes Dürr (s. 1987), itävaltalainen maastohiihtäjä * Katharina Dürr (s. 1989), saksalainen alppihiihtäjä * Lena Dürr (s. 1991), saksalainen alppihiihtäjä * Ludwig Dürr (1878–1956), saksalainen ilmalaivojen suunnittelija
Mustan Afrikan työtätekevien yleinen liitto

Mustan Afrikan työtätekevien yleinen liitto () eli UGTAN oli Ranskan Länsi- Afrikassa 1950-luvun lopulla toiminut ammattiliittojen keskusjärjestö. Vuonna 1956 Ranskan Länsi-Afrikassa oli 507 500 palkansaajaa, joista noin 35 prosenttia kuului ammattiliittoihin. Suurimmat keskusjärjestöt olivat ranskalainen Confédération générale du travail (CGT), siitä eronnut Confederation generale du travail africaine (CGTA) ja ranskalaisesta Confédération française des travailleurs chrétiensistä eronnut Confederation africaine des travailleurs croyants (CATC). Ranskan Länsi-Afrikan federaatio oli hajoamassa itsenäistyviksi valtioksi, mutta samaan aikaan alueella etsittiin uutta poliittista ja ammattiyhdistysliikkeen yhtenäisyyttä.Industrial Relations, s. 35. UGTAN perustettiin Cotonoussa tammikuussa 1957 järjestetyssä Ranskan Länsi-Afrikan ammattiliittojen yhtenäisyyskokouksessa. Siihen liittyivät CGT, CGTA ja suurin osa itsenäisistä ammattijärjestöistä, joihin kuului yhteensä noin 85 prosenttia ammattiliittojen jäsenistä. UGTAN:in voimahahmoksi muodostui Sékou Touré, jonka johdolla järjestö sai radikaalin ideologian.Industrial Relations, s. 35–36. UGTAN:in koetinkiveksi tuli kansanäänestys Ranskan perustuslaista vuonna 1958. Itsenäisyysmielinen järjestö kannatti ei-ääntä Charles de Gaullen esittämälle perustuslaille, mutta suurin osa alueen poliittisista puolueista ei ollut valmis välittömään itsenäisyyteen. Kyllä-äänten voitto muualla paitsi Sékou Tourén johtamassa Guineassa vahingoitti vakavasti UGTAN:in yhtenäisyyttä ja poliittisia vaikutusmahdollisuuksia.Industrial Relations, s. 36. UGTAN:in ensimmäinen edustajainkokous pidettiin Conakryssa tammikuussa 1959. Siinä olivat edustettuina kaikki ranskankielisen Länsi-Afrikan maat Norsunluurannikkoa lukuun ottamatta. Ghanan osallistuminen antoi järjestölle uutta kansainvälistä ulottuvuutta. UGTAN:in tavoitteeksi julistettiin taistelu kolonialismia ja kapitalismia vastaan. Järjestön päämaja siirrettiin Dakarista Conakryyn ja sen johtajaksi tuli Guinean presidentti Sékou Touré.Industrial Relations, s. 36–37. UGTAN:in radikaali ideologia ja sen yhteydet Guineaan johtivat järjestön nopeaan hajoamiseen. Léopold Sédar Senghorin ja Félix Houphouët-Boignyn kaltaiset konservatiiviset poliitikot pitivät sen toimintaa maiden sisäisiin asioihin puuttumisena ja tavalliset työläiset olivat kiinnostuneempia käytännön kysymyksistä kuin ideologisesta taistelusta.Industrial Relations, s. 37. Länsi-Afrikan maiden itsenäistyessä vuonna 1960 useimmat UGTAN:in jäsenjärjestöistä olivat eronneet, hajonneet tai joutuneet lakkautetuiksiIndustrial Relations, s. 41–45.. ==Lähteet== * ===Viitteet=== Luokka:Ammattiliitot Luokka:Ranskan Länsi-Afrikka
Ezekiel Isaac Malekar

Ezekiel Isaac Malekar on intialainen rabbi, joka johtaa Delhin ainoaa synagogaa. Hänen johtamansa synagoga palvelee Delhin noin kymmentä juutalaisperhettä, israelilaisia diplomaatteja sekä tuhansia vierailijoita. Hän on myös työskennellyt asianajajana ja ilmavoimien upseerina. Malekar on toiminut Intian kansallisessa ihmisoikeusjärjestössä varasihteerinä. Hän tekee työnsä synagogalle palkatta eikä häntä ole koskaan virallisesti vihitty rabbiksi. Malekar syntyi Punessa, josta hän muutti Delhiin vuonna 1980. Hänen sukunimensä viittaa Maharashtrassa sijaitsevaan Male-nimiseen kylään. Hän on Delhin juutalaisyhteisön pienestä koosta johtuen uudistanut minjania vaativia rukouksia niin, että vaadittujen kymmenen henkilön ei tarvitse olla miehiä. Hän on myös antanut naisten ja miesten istua yhdessä rukousten aikana, koska pienellä yhteisöllä ei ole mahdollisuutta tiukkaan uskontulkintaan. Hänen asettamaansa esimerkkiä seurasivat myös Punessa ja Mumbaissa sijaitsevat synagogat. Malekar kiinnostui naisten asemasta tyttärensä kyseenalaistettua minjanin sukupuolirajoitukset ja hänen työskenneltyään ihmisoikeusjärjestössä. Malekar on kertonut Hindustan Timesille jääneensä Intiaan vaikka hänen vanhempansa ja veljensä muuttivatkin Israeliin, koska hän pitää intialaisuuttaan ensisijaisena suhteessa juutalaisuuteensa. == Lähteet == Luokka:Intialaiset uskonnolliset johtajat Luokka:Rabbit Luokka:Syntymävuosi puuttuu Luokka:Elävät henkilöt
Omar Moreno Palacios

Omar Moreno Palacios (5. syyskuuta 1938 – 17. helmikuuta 2021) oli argentiinalainen kansanlaulaja-lauluntekijä, kitaristi ja gaucho. Hän kuoli aivotulehdukseen.https://www.telam.com.ar/notas/202102/544832-murio-omar- moreno-palacios.htmlhttps://vos.lavoz.com.ar/musica/fallecio-el-folklorista- omar-moreno-palacios == Lähteet == Luokka:Argentiinalaiset laulajat Luokka:Argentiinalaiset kitaristit Luokka:Lauluntekijät Luokka:Vuonna 1938 syntyneet Luokka:Vuonna 2021 kuolleet
2004 Lexell

2004 Lexell on N. S. Tšernyhin vuonna 1973 löytämä asteroidi eli pikkuplaneetta. Se on nimetty suomalaisen tähtitieteilijän Anders Lexellin mukaan. Lexellin likimääräinen läpimitta on 13 kilometriä. Kohde sijaitsee Auringosta suunnilleen 2,17 kertaa niin kaukana kuin Maa, ja sen kierros Auringon ympäri kestää noin 3 vuotta ja 2 kuukautta. ==Lähteet== Luokka:Päävyöhykkeen asteroidit
Luettelo Louisianan piirikunnista

Tämä on luettelo Louisianan osavaltion piirikunnista. Louisianassa on 64 piirikuntaa. Suurimmassa osassa osavaltioita piirikunnasta käytetään nimitystä county, mutta Louisianassa vastaava termi on parish. Piirikunta Hallintokeskus Perustettu Acadian piirikunta Crowley 1886 Allenin piirikunta Oberlin 1912 Ascensionin piirikunta Donaldsonville 1807 Assumptionin piirikunta Napoleonville 1807 Avoyellesin piirikunta Marksville 1807 Beauregardin piirikunta DeRidder 1912 Bienvillen piirikunta Arcadia 1848 Bossierin piirikunta Benton 1843 Caddon piirikunta Shreveport 1838 Calcasieun piirikunta Lake Charles 1840 Caldwellin piirikunta Columbia 1838 Cameronin piirikunta Cameron 1870 Catahoulan piirikunta Harrisonburg 1808 Claibornen piirikunta Homer 1828 Concordian piirikunta Vidalia 1807 DeSoton piirikunta Mansfield 1843 East Baton Rougen piirikunta Baton Rouge 1810 East Carrollin piirikunta Lake Providence 1877 East Felicianan piirikunta Clinton 1824 Evangelinen piirikunta Ville Platte 1910 Franklinin piirikunta Winnsboro 1843 Grantin piirikunta Colfax 1869 Iberian piirikunta New Iberia 1868 Ibervillen piirikunta Plaquemine 1807 Jacksonin piirikunta Jonesboro 1845 Jeffersonin piirikunta Gretna 1825 Jefferson Davisin piirikunta Jennings 1912 LaSallen piirikunta Jena 1908 Lafayetten piirikunta Lafayette 1823 Lafourchen piirikunta Thibodaux 1807 Lincolnin piirikunta Ruston 1873 Livingstonin piirikunta Livingston 1832 Madisonin piirikunta Tallulah 1838 Morehousen piirikunta Bastrop 1844 Natchitochesin piirikunta Natchitoches 1807 Orleansin piirikunta New Orleans 1805 Ouachitan piirikunta Monroe 1807 Plaqueminesin piirikunta Pointe à la Hache 1807 Pointe Coupeen piirikunta New Roads 1807 Rapidesin piirikunta Alexandria 1807 Red Riverin piirikunta Coushatta 1871 Richlandin piirikunta Rayville 1868 Sabinen piirikunta Many 1843 St. Bernardin piirikunta Chalmette 1807 St. Charlesin piirikunta Hahnville 1807 St. Helenan piirikunta Greensburg 1810 St. Jamesin piirikunta Convent 1807 St. John the Baptistin piirikunta Edgard 1807 St. Landryn piirikunta Opelousas 1807 St. Martinin piirikunta St. Martinville 1807 St. Maryn piirikunta Franklin 1811 St. Tammanyn piirikunta Covington 1810 Tangipahoan piirikunta Amite City 1868 Tensasin piirikunta St. Joseph 1843 Terrebonnen piirikunta Houma 1822 Unionin piirikunta Farmerville 1839 Vermilionin piirikunta Abbeville 1844 Vernonin piirikunta Leesville 1871 Washingtonin piirikunta Franklinton 1819 Websterin piirikunta Minden 1871 West Baton Rougen piirikunta Port Allen 1807 West Carrollin piirikunta Oak Grove 1877 West Felicianan piirikunta St. Francisville 1824 Winnin piirikunta Winnfield 1852 == Lähteet == == Aiheesta muualla == * Louisiana
Anna Tamminen

Anna Reetta Alisa Tamminen (s. 30. lokakuuta 1994) on suomalainen jalkapallomaalivahti. Hän on edustanut kaudesta 2021 alkaen Ruotsin pääsarjassa pelaavaa Hammarby IF:ää. Tamminen voitti kaudella 2023 Ruotsin- mestaruuden, ja hänet valittiin sarjan arvokkaimmaksi pelaajaksi ja parhaaksi maalivahdiksi. Hänet valittiin Suomessa Naisten Liigan parhaaksi maalivahdiksi kausina 2018 ja 2019. Hän voitti Åland Unitedin joukkueessa liigamestaruuden ja Suomen Cupin kaudella 2020. Ennen Åland Unitedia Tamminen edusti Turun Pyrkivää, Turun Weikkoja, porilaista NiceFutista, jossa hän teki pääsarjadebyyttinsä kaudella 2015, ja ruotsalaista toisen sarjatason Hovås Billdalia kaudella 2017. Suomen naisten maajoukkueessa Tamminen on pelannut vuoden 2023 loppuun mennessä 12 maaottelua, joista ensimmäisen lokakuussa 2018. Hän kuului Suomen joukkueeseen vuoden 2022 EM-kilpailuissa. == Lähteet == Luokka:Suomalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
7416 Linnankoski

7416 Linnankoski on E. W. Elstin vuonna 1990 löytämä asteroidi eli pikkuplaneetta. Se on nimetty suomalaisen kirjailijan Johannes Linnankosken (Vihtori Peltosen) mukaan. Linnankosken likimääräinen läpimitta on 7 kilometriä. Kohde sijaitsee Auringosta suunnilleen 2,36 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta. ==Lähteet== Luokka:Päävyöhykkeen asteroidit
Pyhä Blasius

Blasius (Blasios, Blaise, arm. Սուրբ Վլասի, Surb Vlasi; kreikaksi: Άγιος Βλάσιος, Agios Vlasios) oli Sebasteian piispa ja lääkäri muinaisessa Armeniassa (nykyisin Sivas Turkissa), jota kunnioitetaan pyhimyksenä ja marttyyrinä sekä ortodoksien että katolisten parissa. Läntisessä kristikunnassa hänen muistopäivänsä on 3. helmikuuta, ortodokseilla 11. helmikuuta Pyhä Blasius oli keskiajalla yksi suosituimmista pyhimyksistä, ja hän on yksi neljästätoista hädässäauttajasta. Häneltä rukoiltiin apua kurkkutauteja vastaan, ja hän oli villankarstaajien ja kotieläinten suojelija. ==Legenda== Legendan mukaan Blasius oli hurskas kristitty lääkäri, joka valittiin aikanaan kotikaupunkinsa Sebasteian piispaksi, ja toimi rohkeasti paikallisten kristittyjen johtajana vainon aikana. Hän vetäytyi myöhemmin luolaan kaupungin lähistöllä, ja eli siellä rukoillen kaikkien puolesta ja siunaten ja parantaen villieläimiä. Keisari Liciniuksen aikana v. 316 paikallinen maaherra aloitti vainot. Hänen miehensä löysivät Blasiuksen etsiessään petoja, joille kristityt voitaisiin syöttää. Kun häntä vietiin Sebasteiaan, hän paransi erään naisen pojan, joka oli tukehtumassa kurkussaan olevaan ruotoon. Blasiusta kidutettiin pieksemällä häntä kepeillä ja repimällä hänen ihoaan villan karstauksessa käytetyillä piikeillä. Lopuksi hänet mestattiin. ==Lähteet== Luokka:Pyhimykset Luokka:Armenialaiset pyhimykset Luokka:Pyhät
Rubikin kosto

Rubikin kosto on 4 × 4 × 4 Rubikin kuutio. Siinä on 24 keskusta, 24 reunaa ja 8 kulmaa. Sen loi Peter Sebestény. Toisin kuin Rubikin kuutiossa, tässä keskukset voivat siirtyä eri paikkoihin. == Ratkaisutapoja == Rubikin kosto voidaan ratkaista eri tavoin. Yksi tapa on ratkaista keskukset ja sitten reunat. Sitten voit ratkaista sen kuin 3 × 3 × 3 -kuution, mutta erityisiä ongelmia voi tapahtua. Kahta reunaa käännetään väärin tai kaksi reuna sarjaa voidaan vaihtaa toisiinsa. Näitä ongelmia kutsutaan pariteettivirheiksi. Se voidaan edelleen ratkaista, mutta sen ratkaisemiseksi on tehtävä erityisiä liikkeitä. Toinen tapa on ratkaista ensin reunat, sitten keskukset, mutta on myös mahdollista tehdä pariteettivirheitä. On olemassa tapoja ratkaista Rubikin kosto ilman pariteettivirheitä. Yksi tapa on ratkaista ensin kulmat ja reunat ja sitten keskukset. == Maailmanennätykset == * Yksittäinen ratkaisu: 15,71s (Max Park) * Viiden keskiarvo: 19,17s (Tymon Kolasiński) == Katso myös == * Taskukuutio * Professorin kuutio == Lähteet == == Aiheesta muualla == * Solving the Rubik's Revenge (4x4x4) – ohjeet kuution ratkaisemiseksi Luokka:Leikkikalut Luokka:Rubikin pulmapelit
Professorin kuutio

Professorin kuutio on mekaaninen pulmapeli, 5×5×5 -versio Rubikin kuutiosta. Sillä on yhteisiä ominaisuuksia sekä alkuperäisen 3×3×3 Rubikin kuution että 4×4×4 Rubikin koston kanssa, ja niiden ratkaisujen tietämisestä voi olla apua ratkaistaessa 5×5×5 kuutiota. == Ennätykset == * Yksittäinen ratkaisu: 32,88s (Max Park) * Viiden keskiarvo: 36,46s (Max Park) == Katso myös == * Taskukuutio == Lähteet == Luokka:Rubikin pulmapelit
1573 Väisälä

1573 Väisälä on S. J. Arendin vuonna 1949 löytämä asteroidi eli pikkuplaneetta. Se on nimetty suomalaisen tähtitieteilijän Yrjö Väisälän mukaan. Kansainvälisissä yhteyksissä asteroidin nimi voidaan kirjoittaa myös ilman ä-kirjaimia, muodossa Vaisala. Väisälän likimääräinen läpimitta on 16 kilometriä. Kohde sijaitsee Auringosta suunnilleen 2,37 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta. ==Lähteet== Luokka:Päävyöhykkeen asteroidit
Agathius

Pyhä Agathius (kreikaksi Ακακιος Akakios, myös Acacius, Achatius tai Agathonas) oli legendojen mukaan kappadokialainen kristitty sadanpäämies, joka koki marttyyrikuoleman vuonna 303 tai 304. Hänen muistopäivänsä on 7. toukokuuta, aiemmin 8. toukokuuta, mitä pidetään hänen kuolinpäivänään. Hänen pyhäinjäännöksensä siirrettiin vuonna 630 etelä-Italiaan Squillacen kaupunkiin.Barnish, Samuel J., "Select Abstracts" Tämän siirron muistopäivää vietetään 16. tammikuuta. Konstantinopolissa oli Konstantinus Suuren rakennuttama Pyhän Akakioksen kirkko, jota pidetään perinteisesti pyhän Agathiuksen mukaansa nimettynä. Kirkkoa kutsuttiin "Saksanpähkinän kirkoksi", koska sen rakenteisiin oli legendan mukaan sisällytetty saksanpähkinäpuu, jota vasten Agathiusta oli ruoskittu. Agathius on yksi neljästätoista hädässäauttajasta, ja häneltä pyydettiin apua pääkipuun. ==Legenda== Legendan mukaan Agathius oli kreikkalaista syntyperää oleva roomalainen sotilas, joka pidätettiin kristittynä Traakian Perinthoksessa, ja kuljetettiin Byzantioniin tuomittavaksi. Siellä häntä ruoskittiin ja kidutettiin, mutta hän pysyi lujana uskossaan. Lopulta hänet mestattiin. ==Lähteet== Luokka:Pyhimykset
Fanny Kaarne

Fanny Johanna Kaarne (vuosina 1898–1906 Karlsson, os. Lind, 20. heinäkuuta 1876 Messukylä – 12. joulukuuta 1956 Piikkiö) oli suomalainen toimittaja ja naisasiavaikuttaja, joka kuului Suomen Kristillisen Työväen Naisliiton perustajiin ja toimi myös sen puheenjohtajana. Kaarneella oli vahva herätyskristillinen vakaumus. Hän puhui erityisesti tasa-arvosta, parempien työoloista, sosiaaliturvasta sekä köyhäinhoidon tarpeellisuudesta. Kaarneen puoliso oli kristillisen työväenliikkeen johtohahmoihin lukeutunut kansanedustaja Antti Kaarne. == Elämä == Messukylässä syntynyt Fanny Kaarne avioitui Antti Kaarneen kanssa vuonna 1898. Perhe asui aluksi Tampereen seudulla ja myöhemmin vuodesta 1904 lähtien Turussa. Vuonna 1912 Kaarneet muuttivat Piikkiön Katarin kylään, jossa perhe ryhtyi viljelemään maatilaa. Fanny Kaarneen puoliso Antti Kaarne toimi Kristillisen Työväenliiton puheenjohtajana ja oli puolueen kansanedustaja kahteen eri otteeseen. Fanny Kaarne lähti myös mukaan kristillisen työväenliikkeen toimintaan kiinnitettyään huomiota kristillisten naisten passiivisuuteen yhteiskunnallisissa asioissa. Syyskuussa 1909 Helsingissä perustettiin Kaarneen johdolla Suomen Kristillisen Työväen Naisliitto (KrTN). Hän ryhtyi vastaamaan liiton julkaiseman lehden Säteen toimittamisesta yhdessä aviomiehensä kanssa. Vuonna 1911 Kaarne valittiin myös KrTN:n puheenjohtajaksi. Hän ei itse ollut innokas tehtävästään katsoessaan ettei pysty hoitamaan sitä täysipainoisesti. Miehensä kansanedustajatoimen johdosta Kaarne ei kahdeksanlapsisen perheen äitinä juurikaan pystynyt työskentelemään kodin ulkopuolella. Hän jatkoi kuitenkin jatkoi KrTN:n puheenjohtajana vuoteen 1921 saakka. Antti Kaarneen kuoltua 1924 Fanny jättäytyi sivummalle KrTN:n toiminnasta, mutta pysyi liiton taustavaikuttajana kuolemaansa saakka. == Lähteet == Luokka:Suomalaiset toimittajat Luokka:Suomalaiset uskonnolliset vaikuttajat Luokka:Suomalaiset järjestöjohtajat Luokka:Suomalaiset feministit Luokka:Vuonna 1876 syntyneet Luokka:Vuonna 1956 kuolleet
Huhtia (järvi Jämsässä)

Huhtia on järvi Koskenpään kylän eteläpuolella Jämsässä. Sen pinta-ala on 22,5 hehtaaria. Etäisyys Jämsän keskustasta on kahdeksantoista kilometriä pohjoiseen ja Tampereelta 93 kilometriä koilliseen. == Maantiede == Huhtia on kaakkois–luoteissuuntaisesti pitkänomainen, etäisyys järven etelärannalta pohjoisrannalle on noin 1,5 kilometriä. Huhtian rannoilla on sekä peltomaata että metsää. Kaakkoispuolella sijaitsee Vähä-Huhtia, jonka korkeustaso on kymmenen senttimetriä Huhtiaa ylempänä. Kolmisen kilometriä Huhtiasta etelään sijaitsee Kankarisvesi. Huhtian vedet laskevat Köllinojaa pohjoiseen Isoon Rautaveteen, ja kiertävät lännen kautta Kankarisveteen ja edelleen Päijänteeseen. Huhtia ja Vähä-Huhtia kuuluvat Köllinojan kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.Köllinojan valuma- alue. Järviwiki. Viitattu 9.2.2021. Huhtian itäpuolella sijaitsee Pitkäjärvi, järvien välissä kulkee seututie 604. == Lähteet == Luokka:Jämsän järvet Luokka:Iso Rautaveden alue
Bristol Bayn piirikunta

Bristol Bayn piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 836 vuonna 2019. Piirikunnan hallintokeskus on Naknekin kunta. Piirikunta on perustettu 2. lokakuuta 1962. == Lähteet == == Aiheesta muualla == Luokka:Alaskan piirikunnat
Michael Finnissy

Michael Finnissy (s. 17. maaliskuuta 1946 Tulse Hill, Lontoo) on brittiläinen säveltäjä ja pianisti.Michael Finnissy Universal Edition Finnissy opiskeli Royal College of Musicissa sävellystä Bernard Stevensin ja Humphrey Searlen sekä pianonsoittoa Edwin Benbow'n ja Ian Laken johdolla. Hän täydensi opintojaan Italiassa Roman Vladin johdolla. Finnissy perusti London Contemporary Dance Schoolin musiikin laitoksen. Hän on ollut monien brittiläisten tanssiyhtiöiden yhteistyökumppani. Hän on opettanut muun muassa Chelsea College of Art and Designissa, Royal Academy of Musicissa ja Southamptonin yliopistossa. Finnissylla on ollut taiteilijaresidenssejä Isossa-Britanniassa ja Australiassa. Vuonna 1990 Finnissy sai nimityksen International Society of Contemporary Musicin (ISCM) puheenjohtajaksi. Vuonna 1993 hänet valittiin uudelle kaudelle, ja vuonna 1998 hänestä tehtiin ISCM:n kunniajäsen. Finnissy on hyödyntänyt sävellyksissään muun muassa kansanmusiikkivaikutteita ja matemaattisia rakenteita. Pianistina hän on tulkinnut varsinkin uusia teoksia muiden muassa sellaisilta säveltäjiltä kuin Elisabeth Lutyensiltä, Judith Weiriltä, James Dillonilta, Oliver Knussenilta, Nigel Osbornelta, Chris Newmanilta, Howard Skemptonilta ja Andrew Tooveylta. == Lähteet == Luokka:Brittiläiset säveltäjät Luokka:Brittiläiset pianistit Luokka:Vuonna 1946 syntyneet Luokka:Elävät henkilöt
4665 Muinonen

4665 Muinonen on E. Bowellin vuonna 1985 löytämä asteroidi eli pikkuplaneetta. Se on nimetty suomalaisen tähtitieteilijän Karri Muinosen mukaan. Muinosen likimääräinen läpimitta on 15 kilometriä. Kohde sijaitsee Auringosta suunnilleen 2,98 kertaa niin kaukana kuin Maa, ja sen kierros Auringon ympäri kestää noin 5 vuotta ja 2 kuukautta. ==Lähteet== Luokka:Päävyöhykkeen asteroidit
2600 Lumme

2600 Lumme on E. Bowellin vuonna 1980 löytämä asteroidi eli pikkuplaneetta. Se on nimetty suomalaisen tähtitieteilijän Kari Lumpeen mukaan. Lumpeen likimääräinen läpimitta on 22 kilometriä. Kohde sijaitsee Auringosta suunnilleen 3,02 kertaa niin kaukana kuin Maa, ja sen kierros Auringon ympäri kestää 5 vuotta ja 3 kuukautta. ==Lähteet== Luokka:Päävyöhykkeen asteroidit
3758 Karttunen

3758 Karttunen on E. Bowellin vuonna 1983 löytämä asteroidi eli pikkuplaneetta. Se on nimetty suomalaisen tähtitieteilijän Hannu Karttusen mukaan. Karttusen likimääräinen läpimitta on 13 kilometriä. Kohde sijaitsee Auringosta suunnilleen 2,63 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta. ==Lähteet== Luokka:Päävyöhykkeen asteroidit
Måsa

Måsa on kylä Kemiönsaaren kunnassa. Kylä sijaitsee Kemiön pohjoisosassa meren rannalla. Måsa rajoittuu idässä Tavastronaan, etelässä Kuggböleen ja Rugnolaan, lännessä Lillvikiin ja pohjoisessa Halikonlahteen. Måsan kyläkeskus on pienellä mäellä peltoaukion keskellä. Kylän rannoilla on hieman kesäasutusta. Tasainen peltomaa muuttuu kumpuilevaksi metsämaaksi rantaa lähestyttäessä, jossa kylän kohdalla mereen kuroutuu Myllynokan niemi. Kylään kuuluu myös Måsaholmen. Varhaisimmat maininnat Måsasta on 1500-luvun puolivälistä. Måsan vanha kirjoitusasu on Mossa, joka tarkoittaa suota. Kylän kantatilat Östergård ja Västergård sijaitsevat yhä vanhalla kylämäellä. Kylään perustettiin viisi palstatilaa 1900-luvun alussa, jotka ovat sittemmin itsenäistyneet. Kylään on myöhemmin rakennettu vain pari uudempaa taloa. ==Lähteet== Luokka:Kemiön kylät
3759 Piironen

3759 Piironen on E. Bowellin vuonna 1984 löytämä asteroidi eli pikkuplaneetta. Se on nimetty suomalaisen tähtitieteilijän Jukka Piirosen mukaan. Piirosen likimääräinen läpimitta on 19 kilometriä. Kohde sijaitsee Auringosta suunnilleen 2,72 kertaa niin kaukana kuin Maa, ja sen kierros Auringon ympäri kestää noin 4,5 vuotta. ==Lähteet== Luokka:Päävyöhykkeen asteroidit
Kärsön

pienoiskuva|Näkymä rantaluhdalle pienoiskuva|Majavan kaatama haapa Kärsön on Mälarenin saari Ruotsissa Ekerön kunnassa Tukholman läänissä. Saari sijaitsee Lovönin saaren ja Solnan välissä. == Saari == Kärsön sijaitsee Mälarenin itäosassa aivan Tukholman keskustasta tulevan Mälarenin lahden suulla. Siitä alkaa luoteeseen päin jatkuva Lambarfjärdeniin johtava salmi ja lounaaseen päin Fiskarfjärdeniin johtava toinen salmi. Salmien väliin ja Lovönin eteen jää pieni saaristo, jonka muita saaria ovat esimerkiksi Fågelön, Kungshatt, Björnholmen, Tallholmen, Granholmen, Krankholmen ja Skräddarholmen. Kärsön on 2,9 kilometriä pitkä ja 1,7 kilometriä leveä. Sen peittää lähes kokonaan metsä, mutta pohjoisosissa on asutuksen yhteyteen syntynyt nurmikkoalueita ja muita aukkoja sekä luoteispäässä on yksi peltopalsta. == Asutus, toiminta ja liikenneyhteydet == Saaren ylittää länsväg 261, joka ylittää kaksi salmea matkallaan Lovöhön, Ekeröniin ja Färingsöniin. Solnan puoleinen silta on nimeltään Nockebybron ja Lovönin puoleinen Drottningholmsbron. Heti tien vieressä sijaitsee yleisölle avoin Brostugan, joka liittyy Drottningholmin linnan historiaan . Saaren pohjoisrantaa hallinnoi Kärsögården, joka on NMKYn toimintakeskus. Saarella voi Ängsholmissa olla joitakin vakituisia asukkaita. == Luontoarvoja == Saari liitettiin vuonna 2014 Lovön luonnonsuojelualueeseen (Lovö naturreservat, 3 228 hehtaaria, josta maa-alaa 2 090 hehtaaria, Natura 2000 -hankkeessa Lovö Kärsö (SE0110186)). Siihen kuuluvat Lovön (lukuun ottamatta Lindön niemeä) ja itäpuoliset saaret, pois lukien Kunghatt, kuten esimerkiksi Kärsön, Fågelön, Skräddarholmen, Krankholmen, Granholmen, Tallholmen, Björnholmen ja Fläsket. Suojelualueeseen ei kuulu Lovönin asukkaiden asuintontit, Drottningholmin asuinalue ja linna-alue, puolustusvoimien alue ja vesilaitos. Kärsönillä siihen kuuluu kaikki muu, paitsi Ängsholmin asuinalue. Saarella risteilee metsässä polkuja, joiden varteen on rakennettu palvelupisteitä. Niihin kuuluu kaksi levähdyspaikkaa laavulla ja toinen käymälän kera, yksi nuotiopaikka ja uimaranta. Saaren kallioilta on näkymät eri suuntiin, metsä on seka- ja lehtimetsää, ja erityisesti tammilehdot ovat vanhoine puineen vaikuttavia. Nockebybron 2008a.jpg|Nockebybronin kansi voidaan kääntää poikittain korkeiden purjeveneiden ohituksen ajaksi. Brostugan 2010a.jpg|Brostugan Fågelön från Kärsön, 2016.jpg|Matkailijalaivat Fågelön suunnalla Drottningholms slott sjöparterren båt 2011.jpg|Drottningholmsbron Drottningholmilta nähtynä == Katso myös == * Luettelo Mälarenin saarista == Lähteet == === Huomioita === === Viitteet === == Aiheesta muualla == Luokka:Mälarenin saaret Luokka:Ekerön kunta
3760 Poutanen

3760 Poutanen on E. Bowellin vuonna 1984 löytämä asteroidi eli pikkuplaneetta. Se on nimetty suomalaisen tähtitieteen ja geodesian tutkijan, professori Markku Poutasen mukaan. Poutasen likimääräinen läpimitta on 13 kilometriä. Kohde sijaitsee Auringosta suunnilleen 2,53 kertaa niin kaukana kuin Maa, ja sen kierros Auringon ympäri kestää noin 4 vuotta. ==Lähteet== Luokka:Päävyöhykkeen asteroidit
Saksalan seisake

Saksalan seisake (, ) oli seisake Porvoon radalla Porvoossa. Se sijaitsi kantatien 55 kohdalla Saksalan kylän lounaispuolella. Seisake avattiin 15. toukokuuta 1931 ja lakkautettiin radan henkilöliikenteen loppuessa 31. toukokuuta 1981. Seisakkeen ohi ajaa nykyisin museojunia. Liikennepaikalla oli aikoinaan katos, mutta se poistettiin. == Lähteet == Luokka:Porvoon rautatieliikennepaikat Luokka:Uudenmaan lakkautetut rautatieliikennepaikat
Rip Van Winkle

Rip Van Winkle on Washington Irvingin kirjoittama novelli, joka sijoittuu Yhdysvaltain siirtokunta-ajalle. Sen nimihenkilö asuu hollantilaisten uudisasukkaiden pienessä kylässä New Yorkin osavaltiossa. Novellin tarina perustuu saksalaiseen kansansatuun. Rip Van Winkle julkaistiin alun perin Irvingin vuosina 1819–1820 ilmestyneessä novellikokoelmassa The Sketch Book, joka sisältää muun muassa The Legend of Sleepy Hollow -kauhutarinan. == Juoni == Rip Van Winkle on hyväntahtoinen maanviljelijä, joka törmää Catskillvuorilla vaeltaessaan ryhmään kääpiöitä, joilla on keilapeli kesken. Rip juo heidän tarjoamaansa alkoholia ja nukahtaa. Kun hän herää, onkin kulunut 20 vuotta, ja Ripistä on tullut vanha ukko, jolla on pitkä valkea parta. Kääpiöt ovat kadonneet jäljettömiin. Rip palaa kotiinsa, jossa kaikki on muuttunut. Hänen vaimonsa on kuollut, lapset ovat kasvaneet aikuisiksi, ja tuvan seinällä on kuningas Yrjö III:nnen kuvan sijaan George Washingtonin kuva. Vanha Rip viihdyttää kylän väkeä kertomalla tarinoita menneistä ajoista ja kohtaamistaan kääpiöistä. == Suomenkielinen käännös == Rip Van Winkle on julkaistu suomeksi vuonna 1959 kokoelmateoksessa Amerikkalaisia kertojia : valikoima Yhdysvaltain kirjallisuutta. == Lähteet == Luokka:Novellit
Atfih

Atfih on pieni kaupunki Egyptin al-Gizan kuvernoraatissa. Sen asukasluku oli vuonna 2006 13 760\. ==Maantiede== Atfih sijaitsee Keski-Egyptissä Niilin varrella joen itärannalla. Matkaa Kairoon pohjoisessa on noin 21 kilometriä. ==Historia== Muinaisen Egyptin kaudella nykyinen Atfih tunnettiin egyptinkielisellä nimellä Tep-yeh tai Per Hathor nebt Tep-yeh. Jälkimmäinen viittaa jumalatar Hathoriin. Koptiksi vanha muoto muuttui muotoon Petpeh ja arabiaksi muotoon Atfih. Kreikkalaiset tunsivat sen Afroditopoliksena. Kaupunki oli ilmeisesti vielä melko suuri kristillisellä kaudella. Sen sanotaan sisältäneen 20 kirkkoa. 1200-luvulla kirkkoja oli vielä 10. Fatimidien laatiessa uusia maakuntia yksi niistä nimettiin Atfihin mukaan. Kaupunki taantui kuitenkin sittemmin voimakkaasti ja oli jo mamelukkien valtakaudella varsin vähämerkityksinen. Sitä vaivasivat mamelukkien ja beduiinien ryöstöretket. Maakunta liitettiin Gizan maakuntaan vuonna 1834–1835. Toisaalta Egyptin kediivit alkoivat myös jälleenrakentaa kaupunkia. Paikalle rakennettiin esimerkiksi uusia kanavia ja vanhoja kunnostettiin. Kaupunki ei kuitenkaan kasvanut sen merkittävämmäksi. Nykyisin se on pieni kauppapaikka ja jokisatama. Vuonna 2011 kaupungissa oli jännitteitä koptien ja muslimien välillä. Muslimit olivat polttaneet paikallisen kirkon liittyen kiistaan musliminaisen ja koptimiehen suhteesta. Levottomuudet levisivät myös Kairoon ja useita henkilöitä kuoli. ==Väestö== Vuonna 2006 kaupungissa oli Egyptin väestönlaskennan mukaan 13 760 asukasta. ==Lähteet== Luokka:Egyptin kaupungit
Derbe

Derbe (, myös , ) oli antiikin aikainen kaupunki Lykaoniassa nykyisen Turkin alueella. Se sijoitetaan nykyiseen Kerti Hüyukiin lähelle Karamanin maakunnan Ekinözün kylää.Van Elderen, Bastian: ”Some Archaeological Observations on Paul’s First Missionary Journey”. Teoksessa == Maantiede == Derbe sijaitsi Lykaoniassa tai joidenkin näkemysten mukaan Isauriassa. Strabon sijoitti Derben Isaurian "laidoille” ja lähes Kappadokiaan.Strabon: Geografika s. 534, 569. Kaupungin paikka oli pitkään epäselvä. Sen nykyisin oletettu paikka Kerti Hüyuk sijaitsee noin 24 kilometriä pohjoiskoilliseen Karamanista eli antiikin Larandasta ja 105 kilometriä kaakkoon Konyasta eli antiikin Ikonionista. Paikka on tasangolla olevalla kukkulalla, jonka koko on pohjois-eteläsuunnassa noin 700 metriä ja itä-länsisuunnassa noin 500 metriä. Paikka on idempänä kuin mihin kaupunki oli aiemmin sijoitettu, ja vaikuttaisi olleen varsin keskellä Lykaoniaa. Strabonin ajan jälkeen Derbe muodosti yhdessä muun muassa Larandan kanssa Antiokhanaksi (lat. Antiochana) kutsutun alueen, joka sijaitsi Lykaonian ja Tyanitiksen välissä.Klaudios Ptolemaios: Geografia 5.6. Stefanos Byzantionlainen sanoo, että Derbessä olisi ollut satama (), mutta tämä on ilmiselvä virhe, sillä kaupunki sijaitsi sisämaassa. Tämä onkin korjattu muotoon limnē (, ’järvi’, sillä lähiseudulla on joitakin järviä, vaikkakin hieman kauempana. == Historia == Derben kaupunki on ollut olemassa ainakin hellenistisellä ja roomalaisella kaudella. Kerti Hüyukin kukkulalla on merkkejä myös tätä varhaisemmasta asutuksesta. Antiikin lähteistä Derben vaiheistä tiedetään vain vähän. Kaupungin kansalaisesta käytettiin etnonyymiä Derbētēs (). Ciceron aikana 1. vuosisadalla eaa. Derbeä hallitsi hänen ystävänsä Antipatros. Tuttavuus oli todennäköisesti peräisin Ciceron kaudelta Cilician provinssin prokonsulina. Cicero kirjoitti Asian provinssin prokonsulille Quintus Philippukselle Antipatroksen puolesta, sillä tämä piti Antipatroksen lapsia panttivankeina. Antipatroksen kukisti ja surmasi Amyntas, joka liitti Derben omistuksiinsa. Apostoli Paavali kävi Derbessä ensimmäisellä lähestysmatkallaan vuonna 47–48, ja siksi se mainitaan Apostolien teoissa. Hän tuli sinne käytyään Ikonionissa ja Lystrassa., Kristillisellä kaudella Derbe oli Ikonionin metropoliitan alainen piispanistuin. Paikalta löydetty piirtokirjoitus mainitsee sen piispan Mikhaelin. Toinen piispa Dapimos mainitaan Konstantinopolin kirkolliskokouksen osanottajien joukossa vuonna 381. Nykyisin Derbe on katolisen kirkon titulaaripiispan istuin (Derbeus, Derbensis). Derben oletetun paikan Kerti Hüyukin arkeologiset kaivaukset alkoivat vuonna 2013. == Rakennukset ja löydökset == Derbe oli linnoitettu. Kerti Hüyuk muodostaa rauniokummun, josta on löydetty muurien tai rakennusten seinien jäänteitä, mahdollisen kirkon rauniot ja hautoja, sekä kaksi piirtokirjoitusta, jotka mainitsevat Derben nimen, mikä tukee kaupungin sijoittamista paikalle. == Lähteet == Luokka:Arkeologiset kohteet Turkissa Luokka:Galatian provinssin kaupungit Luokka:Lykaonian kaupungit Luokka:Karamanin maakunta
Kalle Oittinen

Kalle Oittinen (27. heinäkuuta 1852 Rautalampi – 21. syyskuuta 1899 Lappeenranta) oli suomalainen maanviljelijä, opettaja ja valtiopäivämies. Maanviljelijän poika Kalle Oittinen kävi Jyväskylän seminaarin ja tuli väliaikaiseksi opettajaksi Tampereelle 1877. Sieltä hän siirtyi kansakoulunopettajaksi Lapvedelle, hoitaen tätä tehtävää yli kaksikymmentä vuotta. Oittinen oli myös maaviljelijä ja kunnallismies ja talonpoikaissäädyssä Lappeen tuomiokunnan edustaja valtiopäivillä 1894, 1897 ja 1899. Hän oli 1894 valtiovarainvaliokunnan varajäsen, 1897 yleisen valitusvaliokunnan jäsen ja kieli- ja tarkastusvaliokunnan varajäsen sekä 1899 asevelvollisuusvaliokunnan jäsen. == Lähteet == Luokka:Suomalaiset maanviljelijät Luokka:Suomalaiset opettajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1852 syntyneet Luokka:Vuonna 1899 kuolleet
Tõnis Palts

Tõnis Palts (s. 29. maaliskuuta 1953 Kuressaare) on virolainen yrittäjä ja poliitikko. Hän on toiminut Tallinnan pormestarina ja valtiovarainministerinä 2000-luvun alkupuoliskolla ja edusti Reformipuoluetta. Valmistuttuaan lukiosta Tõnis Palts opiskeli radiotekniikkaa Tallinnan ammattikorkeakoulussa vuosina 1971-1976. Vuoteen 1987 asti hän työskenteli valtion omistamassa kalastusyrityksessä, jossa hän viime vaiheessa toimi viestintäosaston johtajana. Sen jälkeen hän oli vuoden ajan hankintaosaston johtaja. Viron itsenäistymisen myötä Palts perusti tietoliikennealan yrityksiä, joiden myötä hänestä tuli Viron rikkaimpia. Vuosina 1993-1999 hän oli mukana matkapuhelinyritys Levicom Cellular AS:n hallituksen jäsenenä ja toimitusjohtajana. Vuosina 1996-2001 hän toimi teleoperaattori AS Ritabellin ja Tallinnan kaapelitelevisioyhtiön hallituksen puheenjohtajana ja vuosina 1999-2002 Levicom BroadBandin hallituksen puheenjohtajana. Palts yhtenä suurimpana omistajana myi Levicomin ja Ritabelin omistuksiaan ruotsalaiselle telejätille Tele2:lle 2000-luvun alussa, joka on ollut hänen varallisuutensa pohjana. Liikejohtotehtäviensä jälkeen Palts siirtyi politiikkaan. Hän liittyi Res Publica-puolueeseen ja toimi myös puolueen suurena rahoittajana. Vuoden 2001 aikana kesäkuu-joulukuu 2001 Tallinnan pormestarina. Keskustapuolueen voitto Tallinnan kaupunginvaltuustovaaleissa pakotti Paltsin eroamaan ja nosti Keskustan vahvan miehen Edgar Savisaaren kaupungin johtoon. Hän toimi valtakunnan politiikassa sen jälkeen, ja hänestä tuli huhtikuussa 2003 Partsin hallituksen valtiovarainministeri, jossa tehtävässä hän toimi puolen vuoden ajan lokakuuhun 2003. Tällöin käynnistyneet tutkimukset ja syytteet Paltsin liiketoimien mahdollisista veroepäselvyyksistä pakottivat hänet eroamaan valtiovarainministerin tehtävästä. Hänet valittiin syyskuussa 2003 suurella äänimäärällä riigikogun jäseneksi, jossa tehtävässä hän toimi lokakuuhun 2004. Sen jälkeen hänestä tuli uudelleen Tallinnan pormestari, jossa tehtävässä hän toimi marraskuuhun 2005. Sen jälkeen Tõnis Palts palasi yritysmaailmaan palaten vielä yhden vaalikauden riigikogu-edustajaksi vuonna 2011 Isänmaan ja Res Publican liitto (IRL) -puolueen riveissä. Yritystoiminnassa hän sijoitti mm. Ukrainaan taksiliiketoimintaan. Lisäksi hänellä oli maaomaisuutta Venäjän miehittämällä Krimin alueella. == Lähteet == == Aiheesta muualla == Luokka:Virolaiset liikemiehet Luokka:Virolaiset yrittäjät Luokka:Virolaiset insinöörit Luokka:Res Publican poliitikot Luokka:Isänmaan ja Res Publican liiton poliitikot Luokka:Riigikogun jäsenet Luokka:Tallinnan kaupunginjohtajat Luokka:Viron valtiovarainministerit Luokka:Vuonna 1953 syntyneet Luokka:Elävät henkilöt
Lystra

Lystra (, ) oli antiikin aikainen kaupunki Lykaoniassa nykyisen Turkin alueella. Se sijoitetaan nykyiseen Konyan maakunnan Hatunsarayhin. == Maantiede == Lystra sijaitsi Lykaoniassa tai Isauriassa noin 30 kilometriä etelään Ikonionista eli nykyisestä Konyasta. Se oli rakennettu vanhan Kuninkaallisen tien varrelle. Roomalaisella kaudella kaupunki luettiin Galatian provinssiin, ja tie tunnettiin nimellä Via Sebaste. == Historia == Lystran kaupunki oli olemassa ainakin hellenistisellä ja roomalaisella kaudella sekä bysanttilaisen kauden alussa. Antiikin lähteistä sen vaiheista tiedetään suhteellisen vähän. Kaupungin mainitsevat Plinius vanhempi ja Klaudios Ptolemaios.Plinius vanhempi: Naturalis historia 5.42; Klaudios Ptolemaios: Geografia 5.4.12. Keisari Augustus teki vuonna 25 eaa. Lystrasta colonian eli sotilassiirtokunnan nimellä Colonia Julia Felix Gemina (Colonia Julia Felix Gemina Lustra). Sinne oli sijoitettuna Legio VII Claudia Pia Fidelis. Apostoli Paavali kävi Lystrassa sekä ensimmäisellä, toisella että kolmannella lähestysmatkallaan, ja siksi se mainitaan usein Apostolien teoissa sekä myös Toisessa kirjeessä Timoteukselle., , . Ensimmäisellä lähetysmatkallaan vuosina 47–48 hän tuli sinne Ikonionista ja jatkoi Derbeen. Toisella (vuonna 50) ja kolmannella (vuonna 53) matkalla hän jatkoi Lystrasta Ikonionin kautta Pisidian Antiokiaan. Kristillisellä kaudella kaupunki oli Ikonionin metropoliitan alainen piispanistuin, ja sen piispa mainitaan Khalkedonin kirkolliskokouksen osanottajien joukossa. Nykyisin se on katolisen kirkon titulaaripiispan istuin (Lystra, Lystrensis). Persialaiset tuhosivat kaupungin 500-luvulla ja arabit 600–800-luvuilla. 1000–1200-luvuilta lähtien sitä hallitsivat seldžukit ja vuodesta 1466 lähtien osmanit. Lystrassa on suoritettu joitakin arkeologisia kaivauksia. == Rakennukset ja löydökset == Lystran paikalta on löydetty muun muassa asuntojen ja kirkkojen raunioita, vartiotornien jäänteitä, vesisäiliöitä sekä hautoja. Löydöt ajoittuvat pääosin 100–700-luvuille. == Lähteet == Luokka:Arkeologiset kohteet Turkissa Luokka:Lykaonian kaupungit Luokka:Konyan maakunta
Barrington Atlas of the Greek and Roman World

Barrington Atlas of the Greek and Roman World on suurikokoinen antiikin ajan kreikkalaisen ja roomalaisen maailman kartasto, joka käsittää Euroopan, Etu- Aasian ja Pohjois-Afrikan. Kartat kuvaavat tilannetta suunnilleen arkaaisesta Kreikasta myöhäisantiikkiin, eli noin vuosia 550 eaa.–640 jaa. Teos on englanninkielinen, ja sen on toimittanut Richard J. A. Talbert ja julkaissut Princeton University Press vuonna 2000. == Historia == Kartastoprojekti sai alkunsa Pohjois-Carolinan yliopistossa Chapel Hillissä vuonna 1988. Projekti sai kestäessään tukea yhteensä 4,5 miljoonaa dollaria. Suurin tukija oli The Barrington Foundation noin miljoonalla dollarilla, minkä johdosta kartasto nimettiin säätiön mukaan. Kartasto on ensimmäinen ajantasainen ja uusimman tutkimuksen mukainen esitys antiikin maantieteestä sitten William Smithin toimittaman teoksen An Atlas of Ancient Geography, Biblical and Classical (Lontoo: John Murray, 1872–1874). == Sisältö == Karttakirjassa on 175 sivua, ja sen koko on 33,7 x 46,4 cm. Pohjakartat pyrkivät kuvaamaan antiikin ajan luonnonmaantieteellisen tilanteen, joka voi poiketa nykyisestä. Pohjakarttojen päälle on merkitty muun muassa tärkein luonnonmaantieteellinen nimistö (vuoret, niemet, saaret yms.), kaikki paikannetut antiikin aikaiset kaupungit ja tärkeimmät muut asutukset, kaupunkien ulkopuoliset pyhäköt sekä roomalaiset tiet. Teoksen sisältö rakentuu seuraavasti: * Osallistujat, tarkastajat ja kartografit * Esipuhe, johdanto ja viittauskäytännöt * Tiedot MapQuest -tuotantodatasta ja pohjakartoista * Kuusi yleiskuvakarttaa mittakaavassa 1:: ** Välimeri (Internum Mare) ** Hibernia – Skandinavia (Scandinavia) ** Etu- Aasia (Asia Occidentalis) ** Arabia – Azania ** Intia ** Baktria, Sogdiana, Arakhosia, Indus-joen laakso (Asia Orientalis: Bactria, Sogdiana, Arachosia, Indus) * 93 karttaa jaettuna kuuteen pääalueeseen: ** Osa 1: Pohjois-Eurooppa (Europa Septentrionalis) ** Osa 2: Hispania – Libya ** Osa 3: Italia ** Osa 4: Kreikka (Graecia) – Vähä-Aasia (Asia Minor) ** Osa 5: Syyria (Syria) – Meroe ** Osa 6: Mustameri (Pontus Euxinus) – Persianlahti (Persicus Sinus) – Baktria (Bactria) * Kolme karttaa Rooman valtakunnan hallintoalueista mittakaavassa 1:: ** Rooman provinssit keisari Trajanuksen kuollessa (117 jaa.) ** Diokeesit ja provinssit Veronan luettelon (n. 303–324) mukaan ** Diokeesit ja provinssit Hierokleen Synekdemoksen mukaan (400–500-lukujen vaihde) * Paikannimihakemisto == Lähteet == == Aiheesta muualla == * Kartaston dataa hyödyntäviä digitaalisia kartoitusprojekteja: ** Digital Atlas of the Roman Empire ** Pleiades ** ToposText * Map-by-map directory to accompany Barrington Atlas of the Greek and Roman World. Kartaston hakemisto. Luokka:Kartat Luokka:Kirjat antiikintutkimuksesta
Kalmasiivous

Kalmasiivouksella tarkoitetaan asunnon siivousta kuoleman jäljiltä. Hajun saaminen pois voi edellyttää siivouksen lisäksi remontointia, jos ruumiin nesteet ovat imeytyneet rakenteisiin. == Lähteet == Luokka:Kuolema
Aatu Okko

Aatu Okko (26. maaliskuuta 1852 – 29. huhtikuuta 1917 Ikaalinen) oli suomalainen maanviljelijä, kauppias, opettaja ja valtiopäivämies. Jyväskylän seminaarista valmistunut kansakoulunopettaja, kunnallismies ja maanviljelijä Aatu Okko omisti myös kirjakaupan. Hän oli talonpoikaissäädyssä Ikaalisten tuomiokunnan edustaja valtiopäivillä 1904–1905. Hän oli yleisen anomusvaliokunnan jäsen. == Lähteet == Luokka:Suomalaiset maanviljelijät Luokka:Suomalaiset opettajat Luokka:Suomalaiset kirjakauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1852 syntyneet Luokka:Vuonna 1917 kuolleet
3132 Landgraf

3132 Landgraf on tähtitieteilijä Liisi Oterman vuonna 1940 löytämä asteroidi eli pikkuplaneetta. Se on nimetty Werner Landgrafin mukaan. Landgraf on laskenut tämän asteroidin radan. Landgrafin likimääräinen läpimitta on 20 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit